Методик ҡулланманың төҙөлөшө бик үҙенсәлекле. Ул ағас планшеттан һәм баланы төрлө йүнәлештә үҫтереү карточкалары комплектынан тора. Дәрестәр өсөн уның берәүһе лә етә. Һәр комплект айырым папкала һаҡлана һәм аныҡ теманы сағылдырған 8 төрлө иллюстрациянан тора. Унда тирә-яҡты танып белеү әйберҙәре, тәбиғәт күренештәре, әкиәт персонаждары һәм башҡа мауыҡтырғыс йүнәлештәге һүрәттәр урын алған.